У Вікіпедыі ёсць артыкулы пра іншых асоб з прозвішчам Ковель.

**Леанід Ковель** (нар. 29 ліпеня 1986, Смаргонь) — беларускі футбаліст (нападнік) і трэнер. Ігрок нацыянальнай зборнай Беларусі (2004—2011). У цяперашні час працуе трэнерам у клубе «Смаргонь».

Клубная кар’ера
---------------

Пачаў займацца футболам у роднай Смаргоні, пасля трапіў у мінскі РВАР, адкуль перайшоў у «Дынама», дзе стаў адным з найлепшых бамбардзіраў.

У 2007 годзе перайшоў у львоўскія «Карпаты», а пасля, у 2008 годзе, стаў іграком падмаскоўнага «Сатурна» (з гэтым быў звязаны скандал, бо ўкраінскі клуб абвясціў гэты пераход незаконным). У «Сатурне» звычайна гуляў у якасці флангавага абаронцы.

Пасля спынення існавання падмаскоўнага клуба ў студзені 2011 года ў якасці свабоднага агента вярнуўся ў мінскае «Дынама», але пасля заканчэння сезона 2011 пакінуў клуб, так і не здолеўшы належным чынам праявіць сябе.

У сезоне 2012 выступаў за «Мінск», дзе стаў асноўным нападнікам, за сезон забіў 8 галоў і стаў найлепшым бамбардзірам каманды.

У студзені 2013 года перайшоў у казахскі «Іртыш». Спачатку трывала гуляў у аснове, але ў красавіку выбыў з-за траўмы. У ліпені 2013 года вярнуўся ў «Мінск», а ў верасні таго ж года вярнуўся на поле пасля траўмы і замацаваўся ў аснове.

У студзені 2014 года падоўжыў кантракт з «Мінскам», але ў лютым 2014 зноў апынуўся ў складзе «Карпатаў». На гэты раз не правёў ніводнага матча за асноўны склад «Карпатаў», і ў маі 2014 года кантракт з львоўскім клубам быў разарваны.

У чэрвені 2014 года трэніраваўся з «Мінскам». 1 ліпеня 2014 года чарговы раз стаў іграком сталічнага клуба. У «Мінску» стаў выкарыстоўвацца на пазіцыі правага ўскрайняга нападніка. У чэрвені-ліпені 2015 года не гуляў з-за траўмы. У студзені 2016 года падоўжыў кантракт з «Мінскам». У сезоне 2016 заставаўся асноўным іграком мінчан, забіў 7 галоў у чэмпіянаце, чым дапамог камандзе заняць чацвёртае месца.

У студзені 2017 года стаў іграком латвійскага клуба РФШ. Пачынаў сезон 2017 асноўным нападнікам, пазней стаў выхадзіць на замену. У лістападзе 2017 года стала вядома, што РФШ не будзе падаўжыць кантракт з Ковелем.

Неўзабаве пасля зыходу Ковеля з РФШ цікавасць да нападніка стаў праяўляць гродзенскі «Нёман». У студзені 2018 года стаў трэніравацца з гродзенскім клубам і ў лютым падпісаў кантракт. Пачынаў сезон 2018 у стартавым складзе гродзенцаў, пазней стаў у асноўным выхадзіць на замену, а са жніўня ўвогуле перастаў з’яўляцца на полі, у тым ліку з-за траўм. У снежні 2018 года стала вядома, што нападнік пакідае «Нёман».

У студзені 2019 года пачаў трэніравацца з «Мінскам» і неўзабаве ў чарговы раз стаў іграком сталічнага клуба. Пачынаў сезон 2019 у стартавым складзе, але пазней стаў пераважна выхадзіць на замену. У снежні 2019 года па заканчэнні кантракта пакінуў мінскі клуб.

У лютым 2020 года пасля прагляду падпісаў кантракт з бабруйскай «Белшынай». Стаў асноўным нападнікам бабруйчан, адгуляў ва ўсіх 30 матчах чэмпіянату Беларусі ў сезоне 2020, з 9 галамі стаў найлепшым бамбардзірам каманды, але не здолеў выратаваць яе ад вылету ў Першую лігу. У снежні 2020 года пакінуў «Белшыну».

У лютым 2021 года стаў іграком «Смаргоні», а ўжо 23 красавіка 2021 года, у матчы супраць «Спадарожніка» Леанід забіў свой першы гол за новы клуб. Апошні матч правёў 15 жніўня супраць салігорскага «Шахцёра» (2:2). У верасні 2021 года ўвайшоў у штаб новага трэнера «Смаргоні» Ігара Трухава, а ў лістападзе завяршыў кар’еру футбаліста.

У пачатку 2023 года ў якасці аматара далучыўся да каманды «Смаргонь-2» у Другой лізе.

Міжнародная кар’ера
-------------------

Гуляў за моладзевую зборную Беларусі, у тым ліку на чэмпіянаце Еўропы ў Швецыі ўлетку 2009 года. У 2004 годзе дэбютаваў за нацыянальную зборную.

Дасягненні
----------

* Беларусь 01Чэмпіён Чэмпіён Беларусі: 2004
* Беларусь 02Сярэбраны прызёр Срэбраны прызёр чэмпіянату Беларусі: 2005

Зноскі
------

1. ↑  Leonid Kovel // FBref.com<a href='https://wikidata.org/wiki/Track:Q56239490'></a>
2. ↑  LEONID KOVEL // Argentine Soccer Database<a href='https://wikidata.org/wiki/Track:Q19368470'></a>
3. ↑  Леонид Ковель вернулся в "Минск"
4. ↑  Леонид Ковель подписал контракт с "Карпатами"
5. ↑  Карпаты прекратили сотрудничество с Ковелем
6. ↑  Футбол. Леонид Ковель тренируется в стане "Минска"
7. ↑  Ковель вернулся в "Минск"
8. ↑  Леонид Ковель продлил контракт с "Минском"
9. ↑  Леонид Ковель подписал контракт с латвийским РФШ
10. ↑  "РФС" не стал продлевать контракт с Ковелем
11. ↑  Леонид Ковель подписал контракт с "Неманом"
12. ↑  "Неман" не будет продлевать соглашение с Ковелем
13. ↑  Ковель стал игроком "Минска"
14. ↑  Алексиевич и Ковель покинули "Минск"
15. ↑  Ковель подписал контракт с "Белшиной"
16. ↑  Ковель, Рекиш, Глебко и Кучинский ушли из "Белшины"
17. ↑  Леонид Ковель вернулся в Сморгонь
18. ↑  В "Сморгони" вновь сменился главный тренер. Теперь Игорь Трухов
19. ↑  Леонид Ковель завершил карьеру игрока

|  |  |
| --- | --- |
| ⚙️   Тэматычныя сайты | BDFA · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · Transfermarkt (трэнер) · Vesti.kz · worldfootball.net (ігрок) · Прэсбол · УАФ · УЕФА |

| ⛭Маладзёжная зборная Беларусі — Маладзёжны чэмпіянат Еўропы 2009 |
| --- |
| Сцяг Беларусі | 
* 1 Часноўскі (б)
* 2 Асіповіч
* 3 Мартыновіч
* 4 Шытаў
* 5 Бардачоў
* 6 Балановіч
* 7 Крывец
* 8 Валадзько
* 9 Ковель
* 10 Камароўскі
* 11 Афанасьеў (к)
* 12 Гамялько (б)
* 13 Сачыўка
* 14 Пуціла
* 15 Кісляк
* 16 Вераціла
* 17 Гігевіч
* 18 Верхаўцоў
* 19 Янушкевіч
* 20 Юрчанка
* 21 Сівакоў
* 22 Кавалеўскі (б)
* 23 Чухлей
* трэнер: Юрый Курненін

 |